[bookmark: _GoBack]የመካኒሳ አባድር ት/ቤት የአማርኛ ትምህርት 
        ለዘጠነኛ (9ኛ) ክፍል የሚተላለፍ የመልመጃ ወረቀት
የተከበሩ  ወላጅ  ተማሪዉ/ዋ/  በትክክል  መስራቱን/ ትዋን/ መልከት ያድርጉ፡፡ ትምህርቱ የሚጀመረዉ  ከመልመጃ 7 ሲሆን  ከገጽ 121  ጀምሮ  ቆሻሻና  አወጋገዱ  የሚል ምንባብ አለ ተማሪዎች  እሱን አንብበው  የቀረቡትን  መልመጃዎች  ገጽ 122 ክፍል አንድ እና ሁለተኛውን  በመመሪያው  መሰረት ይስሩ፡፡ በተጨማሪ  ክፍል  ሁለት አንደኛ  እና ገጽ 125 አራተኛ (4ኛ) ውን ስሩ፡፡ ማረሚያው ይላክላችኋል፡፡
መልመጃ አንድ፡- ለሚከተሉት ቃላት ተመሳሳያቸውን ቃል ለዩ፡፡
--------1. ሟረጠ፡- ሀ. ሟሸሸ   ለ. ከሳ    ሐ. ወፈረ    መ. ሀ እና ለ
--------2. አመሰኳ፡- ሀ. አመነዠከ  ለ. ጨለጠ  ሐ. ዳመዠ መ. አነጣጠረ
--------3. ቁርሾ ፡-  ሀ. ፀብ     ለ. ቁርስ    ሐ. ቂም    መ. ገላጋይ
--------4. መጠረቅ፡- ሀ. ማዋጋት ለ. መውጋት ሐ. መሰንጠቅ መ. ሀ እና ለ
--------5. ምንዱባን፡- ሀ. ችግረኞች ለ. ድነኮች ሐ. አስጨናቂ መ. ህፃናት
--------6. አማለለ፡-  ሀ. ዋለለ    ለ. ማረከ   ሐ. አሳመረ  መ. አደከመ
--------7. ቀበቀበ፡-  ሀ. ቸከለ     ለ. አለሰለሰ  ሐ. ሰሰተ   መ. ሀ እና ለ
--------8. ደራ  ፡-  ሀ. ሞቀ     ለ. ጨለመ   ሐ. አወከ   መ. ሰመረ
--------9. እኩይ ፡-  ሀ. መጥፎ  ለ. ክፉ      ሐ. ሠናይ   መ. ከፍታ
-------10. ሀሴት፡-  ሀ. ተንኮል  ለ. ደስታ     ሐ. ፍርሀት  መ. ሐዘን
መልመጃ ሁለት፡- ለሚከተሉት ቃላት ተቃራኒያቸውን ለዩ፡፡
--------1. ደዌ፡-    ሀ. በሽታ   ለ. ችግር      ሐ. ጤና    መ. አረም
--------2. መዓልት ሀ. ፍጅት   ለ. ሀብት     ሐ. ቀን      መ. ሌሊት
--------3. አዎንታ፡- ሀ. እሺታ  ለ. ስምም     ሐ. ቅሬታ    መ. አሉታ
--------4. መረቀዘ፡- ሀ. አቄመ  ለ. ታደሰ      ሐ. ሳሳ      መ. ዳነ
--------5. ጠባ ፡-   ሀ. መሸ  ለ. ባተ       ሐ. ነጋ      መ. ፈገገ
ማስታወሻ
አስረጅ ድርሰት
        የአስረጅ ድርሰት ምንነት በተማሪው መጽሐፍ በዚሁ ምዕራፍ ቀርቧል አንብቡት፡፡ / ምዕራፍ 7 / አስተዋጽኦን በተመለከተ እንደዚሁ በተማሪው መጽሐፍ ላይ ከምሳሌ ጋር ተብራርቶ ይገኛል፡፡
       ስለ አስረጅ ድርሰት በአጠቃላይ ስለ ድርሰት አዘገጃጀት አንዳንድ ነጥቦችን እናንሳ፡፡
      ድርሰት አንድ ጸሐፊ በአንድ አላማ ላይ ተመርኩዞ የሚያየውን የሚያስበውንና የሚያውቀውን በጽሑፍ የሚገልፅበት ጥበብ ነው፡፡
      አንድ ድርሰት ለመጻፍ ስንነሳ የመጀመሪያ ስራ መሆን ያለበት ርዕስ መምረጥ ነው፤ ርዕስ ስንመርጥ ደግሞ በቂ መረጃ ልናገኝበት የምንችል መሆኑን ማረጋገጥ ይኖርብናል፡፡ ርዕስ ከመረጥን በኋላ ቀጣይ ስራ ከተለያዩ ምንጮች መረጃ መሰብሰብ ነው፡፡ ይህም ከድምፅና ከጽሑፍ ሰነዶች እንዲሁም ሰውን ማነጋገር ሊሆን ይችላል፡፡
     መረጃ ከተሰበሰበ  በኋላ ቀጣዩ ስራ አሰተዋጽዖ መንደፍ ነው፡፡ አስተዋጽዖ በደንብ ተሰራ ማለት የድርሰቱ ከፍተኛ ተግባር ተከናወነ ማለት ነው፤ አሰተዋጽዖ ከተዘጋጀ በኋላ ቀጣዩ በተያዘው ቅደም ተከተል መሠረት ድርሰቱን ወደ መጻፍ መግባት ነው፡፡ ድርሰት የተለያዩ ክፍሎች አሉት፤ እነርሱም መግቢያ፣ ሐተታ	ና መደምደሚያ ናቸው፡፡
መግቢያ፡- ስለ ድርሰቱ ፍንጭ የሚሰጥና የሚያስተዋውቅ ድርሰቱ 
             ያካተታቸውን ጉዳዮች ባጭሩ የሚገልፅ የድርሰት አካል ነው፡፡
ሐተታ፡-  በድርሰቱ ሊገለጽ የታሰበው ሀሳብ የሚገለጽበት በዝርዝር የተገነባ
             የድርሰቱ ዋና አካል ነው፡፡
መደምደሚያ፡- የተገኘውን ውጤት የሚያሳዩና የሐተታውን ፍሬ ነገር 
             በአጭሩ የሚያቀርብ የድርሰት ክፍል ነው፡፡
2

